Държавен вестник, бр. 23, 2016 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  23
б) подвижна инсталация, която е комбина-
ция от устройства и където е приложимо, от 
други уреди, и е предназначена за придвижване 
и работа на различни места.
3. „Неподвижно монтирана инсталация“ 
е конкретна комбинация от няколко вида 
устройства и когато е приложимо, други 
уреди, които се сглобяват, монтират и са 
предназначени за постоянна експлоатация на 
предварително определено място.
4. „Електромагнитна съвместимост“ е спо-
собността на съоръжението да функционира 
задоволително в своята електромагнитна 
обстановка, без да създава недопустими сму-
щаващи електромагнитни въздействия върху 
друго съоръжение в тази обстановка.
5. „Смущаващо електромагнитно въздейст-
вие“ е всяко електромагнитно явление, което 
може да влоши техническите характеристики 
на съоръжението; смущаващото електромаг-
нитно въздействие може да се изразява под 
формата на електромагнитен шум, нежелан 
сигнал или изменение в средата на разпрос-
транение.
6. „Електромагнитна обстановка“ е съвкуп-
ността от всички електромагнитни явления, 
наблюдавани на определено място.
7. „Устойчивост“ е способността на съоръ-
жението да работи според предназначението си 
без влошаване на работните характеристики 
при наличие на смущаващи електромагнитни 
въздействия.
8. „Цели по отношение на безопасността“ 
са целите, свързани с опазването на човешкия 
живот или вещите.
9. „Предоставяне на пазара“ е всяка достав-
ка на устройство за дистрибуция, потребление 
или използване на пазара на Европейския 
съюз в процеса на търговска дейност, срещу 
заплащане или безплатно.
10. „Пускане на пазара“ е предоставянето 
на устройство на пазара на Европейския съюз 
за първи път.
11. „Производител“ е всяко физическо или 
юридическо лице, което произвежда устрой-
ство или което възлага проектирането или 
производството на устройство и предлага 
това устройство на пазара със своето име или 
своята търговска марка.
12. „Упълномощен представител“ е всяко 
физическо или юридическо лице, установено 
в Европейския съюз, което е упълномощено 
писмено от производител да действа от негово 
име във връзка с определени задачи.
13. „Вносител“ е всяко физическо или 
юридическо лице, установено в Европейския 
съюз, което пуска на пазара на Европейския 
съюз устройство от трета държава.
14. „Дистрибутор“ е всяко физическо или 
юридическо лице във веригата на доставка, 
различно от производителя или вносителя, 
което предоставя устройство на пазара.
15. „Икономически оператори“ са произ-
водителят, упълномощеният представител, 
вносителят и дистрибуторът.
16. „Техническа спецификация“ е доку-
мент, определящ техническите изисквания, 
които трябва да са изпълнени за определено 
съоръжение.
17. „Оценяване на съответствието“ е про-
цес, който доказва дали са изпълнени същест-
вените изисквания на наредбата, свързани с 
дадено устройство.
18. „Орган за оценяване на съответствието“ 
е орган, осъществяващ дейности по оценяване 
на съответствието, включително калибриране, 
изпитване, сертификация и контрол.
19. „Изтегляне“ е всяка мярка, целяща 
предотвратяване на предоставянето на па-
зара на устройство, което е във веригата на 
доставка.
20. „Изземване“ е всяка мярка, целяща да 
постигне връщане на устройство, което вече 
е било предоставено на крайния ползвател.
21. „Маркировка „CE“ е маркировка, чрез 
която производителят указва, че устройството 
е в съответствие с приложимите изисквания, 
установени в законодателството на Европей-
ския съюз за хармонизация, предвиждащо 
нейното нанасяне.
22. „Законодателство на Европейския съюз 
за хармонизация“ е законодателството на 
Европейския съюз, което хармонизира усло-
вията за предлагане на продукти на пазара.
(2) За целите на наредбата се прилага 
определението за „хармонизиран стандарт“, 
посочено в чл. 2, т. 1, буква „в“ от Регламент 
(ЕС) № 1025/2012 на Европейския парламент 
и на Съвета от 25 октомври 2012 г. относно 
европейската стандартизация, за изменение 
на директиви 89/686/ЕИО и 93/15/ЕИО на 
Съвета и на директиви 94/9/ЕО, 94/25/ЕО, 
95/16/ЕО, 97/23/ЕО, 98/34/ЕО, 2004/22/ЕО, 
2007/23/ЕО, 2009/23/ЕО и 2009/105/ЕО на 
Европейския парламент и на Съвета и за 
отмяна на Решение 87/95/ЕИО на Съвета 
и на Решение № 1673/2006/ЕО на Европей-
ския парламент и на Съвета (ОВ, L 316/12 
от 14 ноември 2012 г.).
§ 2. Наредбата въвежда съответните разпо-
редби на Директива 2014/30/ЕС на Европей-
ския парламент и на Съвета от 26 февруари 
2014 г. за хармонизиране на законодателствата 
на държавите членки относно електромагнит-
ната съвместимост (ОВ, L 96/79 от 29 март 
2014 г.).
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 3. Наредбата се приема на основание 
чл. 7, ал. 1 от Закона за техническите изис-
квания към продуктите.